Patrick Jørgensen (rapper)

Patrick Jørgensen (født 1991) er en norsk rapper fra Bergen og er mest kjent for å ha deltatt på Norske talenter i 2015 med sangen «Million questions». Sangen ble laget til minne for den kreftsyke moren hans som døde noen få dager etter at sangen ble skrevet. I 2010 deltok Jørgensen på X-factor under navnet «PaDDe» sammen med vennen sin Ruben «RubZ» Røsten. De sang sangen «Kem e ».

Karriere

Norske talenter 
Jørgensen fikk gullknappen og kom til semifinalen da han fremførte sangen «Million question» til minne om hans mor som hadde vært kreftsyk i 15 år. Klippet ble sett mellom 190 000 og 500 000 ganger på TV2 sin nettside. Den fikk også en halv million visninger og 30 000 likerklikk da produksjonsselskapet FremantleMedia publiserte videoen på den internasjonale Facebook siden deres. Moren hans fikk høre sangen fire dager før hun døde. Senere fremførte Jørgensen «I’m dreaming» og «Hard to say goodbye» i semifinalen og finalen. Han kom på andre plass i konkurransen. I 2015 hadde låten «Million question» 3,5 millioner streams på spotify, men i 2016 hadde den syv millioner avspillinger og kom på «Global Viral 50» listen.

Etter Norske talenter 
Etter norske talenter hadde Jørgensen i løpet av ti måneder gjennomført 70 opptredener. I 2017 ga han ut albumet «Lifeline», og i 2019 har han planer om å gi ut sitt andre album «Peacemaker».

Personlig liv 
Jørgensen har fire søsken. Flere av dem studerte for å bli leger og idrettsutøvere, men Jørgensen drømte om å bli låtskriver og rapper siden han var ung. Jørgensen har selv beskrevet seg selv som en rastløs person og sagt at låtskrivingen fungerer som terapi for ham. I tillegg har han fortalt at han har dysleksi. Jørgensen har også studert PR og markedskommunikasjon på BI i Bergen.

Referanser

Eksterne lenker 

 Patrick Jørgensen hovedkanal, YouTube
 Patrick Jørgensen VEVO, YouTube
 Oversikt over diskografi
 Patrick Jørgensens Facebook-side

Norske rappere